b"\n_START_ARTICLE_\nProtozoologia\n_START_PARAGRAPH_\nLa protozoologia \xc3\xa9s l'estudi dels protozous en el sentit de la taxonomia de Linnaeus, els protists similars a animals (\xc3\xa9s a dir amb motilitat i heter\xc3\xb2trofs). S\xc3\xb3n objecte de la protozoologia tots els organismes eucariotes (amb nucli cel\xc2\xb7lular) generalment unicel\xc2\xb7lulars que no realitzen la fotos\xc3\xadntesi (heter\xc3\xb2trofs) i amb locomoci\xc3\xb3 pr\xc3\xb2pia ja sigui per moviment ameboide (canviant la forma del cos) o sigui utilitzant cilis o flagels agrupats en l'embrancament Protozoa del regne Animalia. Aquest terme es fa servir des que han millorat els coneixements de les relacions evolutives dels eucariotes. Aquesta disciplina va comen\xc3\xa7ar a la segona meitat del segle XVII quan Antonie van Leeuwenhoek va observar els primers protozous a trav\xc3\xa9s del seu microscopi."